CELEX: 32007R0023
Language: bg
Date: 2007-01-11 00:00:00
Title: Регламент (EO) № 23/2007 на Комисията от 11 януари 2007 година за определяне на коефициент на отпускане за заявленията за лицензии за внос, подадени от 1 януари 2007 г. до 8 януари 2007 г. в рамките на тарифната квота, открита с Регламент (ЕО) № 955/2005 за внос на ориз с произход от Египет

12.1.2007   
            
            
               BG
            
            
               Официален вестник на Европейския съюз
            
            
               L 7/14
            
         
      РЕГЛАМЕНТ (EO) № 23/2007 НА КОМИСИЯТА
   
   от 11 януари 2007 година
   за определяне на коефициент на отпускане за заявленията за лицензии за внос, подадени от 1 януари 2007 г. до 8 януари 2007 г. в рамките на тарифната квота, открита с Регламент (ЕО) № 955/2005 за внос на ориз с произход от Египет
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1785/2003 на Съвета от 29 септември 2003 г. относно общата организация на пазара на ориз (1),
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифни квоти за внос на селскостопански продукти, управлявани чрез система за лицензии за внос (2), и по-специално член 7, параграф 2 от него,
   като има предвид, че:
   
               (1)
            
            
               С Регламент (ЕО) № 955/2005 на Комисията (3) се открива годишна тарифна квота за внос на 5 605 тона ориз, попадащ под код по КН 1006, с произход от Египет (поръчка номер 09.4097).
            
         
               (2)
            
            
               От предоставената информация съгласно член 5, буква a) от Регламент (ЕО) № 955/2005 следва, че заявленията, подадени от 1 януари 2007 г. до 8 януари 2007 г. до 13:00 часа брюкселско време, съгласно член 4, параграф 1 от горепосочения регламент, се отнасят до количества, по-големи от наличните. Поради това следва да се определи до каква степен могат да бъдат издавани лицензии за внос, като се посочи коефициентът на отпуснато количество, който ще се прилага към заявените количества.
            
         
               (3)
            
            
               Уместно е също така да не се издават повече лицензии за внос по Регламент (ЕО) № 955/2005 за текущия квотен период,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Въз основа на заявленията за лицензии за внос на ориз с произход от Египет, отнасящи се до квотата по Регламент (ЕО) № 955/2005, подадени от 1 януари 2007 г. до 8 януари 2007 г. до 13:00 часа брюкселско време, се издават лицензии за заявените количества, към които се прилага коефициент на отпускане в размер на 8,270621 %.
   2.   Издаването на лицензии за заявените количества след 8 януари 2007 г. 13:00 часа брюкселско време е прекратено за текущия квотен период.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 януари 2007 година.
      
         
            За Комисията
         
         Jean-Luc DEMARTY
         
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 270, 21.10.2003 г., стр. 96. Регламент, последно изменен с Регламент (ЕО) № 797/2006 на Комисията (ОВ L 144, 31.5.2006 г., стр. 1).
   
      (2)  ОВ L 238, 1.9.2006 г., стр. 13.
   
      (3)  ОВ L 164, 24.6.2005 г., стр. 5. Регламент, изменен с Регламент (ЕО) № 2019/2006 (ОВ L 384, 29.12.2006 г., стр. 48).